Hvert år smider danskerne 237.000 tons mad ud. Det går ud over måde miljøet og pengepungen, og derfor vil affaldsselskab nu inspirere til at få resterne brugt.

Grøntsager, mejeriprodukter og brød er blandt de madvarer, som oftest ryger i skraldespanden. Som regel fordi de er havnet bagerst i køleskabet, eller fordi vi ikke lige er opmærksomme på at få det brugt inden sidste salgsdato. Men spildet løber op, og på et år ender det med at blive 237.000 tons mad, der egentlig godt kan anvendes, og det sætter affaldsselskabet AVV i Hjørring nu fokus på. Det anslås, at en gennemsnitlig familie smider ud for omkring 10.000 kroner om året.